Christoph Sieber
Dr Christoph Sieber (* 19. Januar 1970 z Balenga em Zollernalbkreis uff dr Schwäbischa Alb) ischt a deitscher Kabareddischt.

Aus seim Leaba 
Dr Christoph Sieber ischt am 19. Januar 1970 z Balenga uff d Welt komma. Wia-nr oi Johr alt gwäa ischt, ischt’r mit seine Eltra noch Nideresche em Schwarzwald-Baar-Kreis zoga, weil deet sei Vadder zom Birgermoischtr gwehlt worra ischt. Sei erschtr Ufftridd vor-a-ma greeßra Publikom hot dr Sieber em Alder vo siiba Johr bei dr Uffihrong vo-ma Theaderstickle en dr Grundschuel z Nideresche ghet ond dobei Theaderluft grocha. Noch-em Abidur hot’r an dr renommirda Folkwang-Universideet en Essen a Studiom em Fach Pantomime oogfanga. Neaba seim Studium hot’r noh an a baar Theader mitgschafft. Sei kinschtlerischa Abschlusspriafong hot’r 1995 mit seim Programm Abgeschminkt gmacht. 

Em Johr druff hot dr Sieber mit seim Programm a Gaschtspiil em Mainzer-Forum-Theader Unterhaus geaba. Vom 1. Okdobr 2010 bis zom 12. Juli 2013 isch seller Moo Gaschtgeber vom Sidweschtrundunk (SWR) seim Kabaredd-Programm Spätschicht – Die Comedie Bühne gwäa, wo oimol em Monat em Kuldurzentrum Mainz vor Publikum uffzeichnet worra ischt. A baar-mol isch dr Sieber au Gascht em Stefan Raab seira Sendong TV total beim Privatsender ProSieben ond em Ottfried Fischer seira Sendong Ottis Schlachthof beim Boirischa Fernseha gwäa. Heitzodag hot’r reglmäßige Ufftridd en de Sendonga Satire Gipfel em Programm vo dr ARD, Stratmanns – Jupps Kneipentheater im Pott beim WDR, Die Anstalt ond en dr Heute-show, boide em ZDF. Bei deam Sender moderiirt’r au noh seit 2015 sei oigena Sendong Mann, Sieber!, ondrstitzt vom Mainzer Musik-Kabareddischda Tobias Mann.

A Auswahl vo seine Bihna-Programm 
 1995: Abgeschminkt   
 1997: Jeder ist ein Deutscher – Fast überall
 1998: Sie haben mich verdient
 2005: Das gönn ich Euch
 2011: Alles ist nie genug
 2015: Hoffnungslos optimistisch

Auszoichnonga  
 2001: Heilbronner Lorbeeren
 2001: Fohlen von Niedersachsen
 2003: Scharfe Barte, Publikoms- ond Jurypreis
 2004: St. Ingberter Pfanne, Publikoms- ond Jurypreis
 2004: Deutscher Fachmedienpreis
 2005: Goldenes Künstler-Magazin: Künstler des Jahres en dr Sparte Kabarett/Comedy
 2006: Goldener Rostocker Koggenzieher
 2006: Obernburger Mühlstein, Publikumspreis
 2007: Centro Comedy Star
 2008: Thüringer Kleinkunschtpreis
 2009: Nordrhein-Westfälischer Kleinkunschtpreis Bocholter Pepperoni
 2010: Bada-Wirdabergischer Kleinkunschtpreis 
 2010: Das große Kleinkunstfestival, Jury-Preis
 2010: Leipziger Löwenzahn
 2012: Bayrischer Kabarettpreis, Senkrechtstarter-Preis
 2012: Mindener Stichling
 2013: Memminger Maul
 2014: Zeck-Kabarettpreis – Newcomerpreis Fresh Zeck
 2015: Deutscher Kleinkunschtpreis en dr Sparde Kabarett

Weblink (zogleich Quella) 
 Kabarettisten in Deutschland: Christoph Sieber
 A Ardikl ibr da Christoph Sieber em Schwarzwälder Boten
 Em Sieber sei Lebenslauf beim Stadtsaal Wien
 Em Sieber sei Web-Seit

Oinzlne Nôchweis 

Maa
Dütsche
Kabarettischt
Läbigi Person